_:n940185f9b19a4c6cbf4d0aa608e3a5b9xb0
<http://schema.org/articleBody>
"भोपाल से खाईद जौहर की रिपोर्ट - प्रदेश की 28 सीटों पर होने वाले उपचुनाव (Byelection) से पहले राजधानी भोपाल (Bhopal) में फ्रांस के राष्ट्रपति इमैनुएल मैक्रों (emmanuel macron) के खिलाफ जमकर विरोध हुआ।\n\nये विरोध प्रदर्शन राजधानी भोपाल (Bhopal) के इकबाल मैदान में हुआ।जिसके आयोजक कांग्रेस विधायक आरिफ मसूद (Congress MLA Arif Masood) थे। इस दौरान इकबाल मैदान पर भारी तादाद में लोग पहुंचे और विरोध प्रदर्शन किया। \n\nदरअसल, फ्रांस के राष्ट्रपति इमैनुअल मैक्रों ने इस्लाम और पैगंबर मोहम्मद पर आपत्तिजनक बयान दिया है, जिसका विरोध हो रहा हैं। \n\nकांग्रेस विधायक आरिफ मसूद (Congress MLA Arif Masood) ने कहा कि यह प्रदर्शन कांग्रेस की तरफ से आधिकारिक प्रदर्शन नहीं था, यह मेरी तरफ से था, क्योंकि हमारी कौम, हमारे नबी के खिलाफ हम किसी को ऐसा नहीं करने देंगे। उन्होंने कहा कि फ्रांस के राष्ट्रपति को माफी मांगनी चाहिए। जब तक वह माफी नहीं मांगेंगे हमारा विरोध जारी रहेगा।\n\nइधर, कांग्रेस विधायक द्वारा किए इस विरोध प्रदर्शन के बाद प्रदेश की सियासत गरमा गई। भाजपा की फायर ब्रांड नेता व पूर्व मुख्यमंत्री उमा भारती (Uma Bharti) ने इसे ‘राष्ट्रद्रोह’ बताया हैैं।  \n\nउमा भारती ने ट्वीट कर लिखा की - फ्रांस में हुई घटना के बाद आतंकवाद के समर्थन में भोपाल में जो रैली निकली एवं कांग्रेस के विधायक आरिफ मसूद ने नेतृत्व किया यह सीधा सीधा राष्ट्रद्रोह हैं।\n\nउन्होंने आगे लिखा की - शिवराज जी इस पर तुरंत कठोरतम कार्यवाही करें एवं श्री कमलनाथ जी तथा सोनिया गांधी जी प्रदेश की जनता को इसका स्पष्टीकरण दें कि क्या वह विधायक के इस कृत्य का समर्थन करते हैं? या विधायक पर कार्यवाही का समर्थन करते हैं।"
<https://thelokniti.com/news/bjp-leader-targets-congress-mla-arif-masood-over-protest-against-france-president/>